ai4bharat/Pralekha huggingface dataset:
मंत्रिमंडळ
शांततापूर्ण हेतूंसाठी बाह्य अंतराळ शोध आणि वापरातील सहकार्याबाबत भारतीय अंतराळ संशोधन संस्था आणि बोलिव्हियन अंतराळ संस्था यांच्यातील सामंजस्य कराराला केंद्रीय मंत्रिमंडळाची मंजुरी
नवी दिल्ली, 31 जुलै 2019
पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने भारत आणि बोलिव्हिया यांच्यात शांततापूर्ण हेतूंसाठी बाह्य अंतराळाच्या शोध आणि वापरातील सहकार्याबाबत भारत आणि बोलिव्हिया यांच्यात स्वाक्षरी करण्यात आलेल्या सामंजस्य कराराला कार्योत्तर मंजुरी दिली आहे.
भारतीय अंतराळ संशोधन संस्था  आणि बोलिव्हियन अंतराळ संस्था यांच्यात 29 मार्च 2019 रोजी बोलिव्हियातील सांताक्रूझ दे ला सिएरा येथे राष्ट्रपतींच्या बोलिव्हिया दौऱ्यादरम्यान या सामंजस्य करारावर स्वाक्षऱ्या करण्यात आल्या होत्या.
तपशील:-
या सामंजस्य करारामुळे अंतराळ विज्ञान, तंत्रज्ञान आणि पृथ्वीच्या रिमोट सेन्सिंगसह वापर, उपग्रह संचार आणि उपग्रह आधारित दिशादर्शन, अंतराळ विज्ञान आणि ग्रहशोध; अंतराळयान आणि अंतराळ प्रणाली आणि ग्राउंड सिस्टमचा वापर; तसेच अंतराळ तंत्रज्ञानाचा वापर यासारख्या संभाव्य क्षेत्रात सहकार्य वृद्धिंगत होऊ शकेल.
या सामंजस्य करारानुसार संयुक्त कृतीगट स्थापन होईल, ज्यामध्ये इस्रो आणि बोलिव्हियन अंतराळ संस्थेचे  चे सदस्य असतील. ते या सामंजस्य कराराची अंमलबजावणी करण्याची मुदत आणि कार्यवाही बाबत कृती आराखडा तयार करतील.
अंमलबजावणी धोरण आणि उद्दिष्टे:-
या सामंजस्य करारामुळे विशेष अंमलबजावणी व्यवस्था पूर्ण करणे आणि कराराच्या अंमलबजावणीची मुदत आणि पद्धतीबाबत कृती आराखडा तयार करण्यासाठी एक संयुक्त कृतिगट स्थापन करण्यात मदत होईल.
प्रमुख प्रभाव:-
या करारामुळे पृथ्वीचे रिमोर्ट सेंसिंग, उपग्रह संचार, उपग्रह दिशादर्शन , अंतराळ विज्ञान , बाह्य ग्रहीय संशोधन यासारख्या क्षेत्रात नवीन संशोधन आणि त्याचा संभाव्य वापर याचा शोध घेण्याला चालना मिळेल.
खर्च:-
प्रत्येक विशिष्ट कार्यासाठीचे वित्तीय योगदान संयुक्त उपक्रमाच्या स्वरूपावर अवलंबून असेल आणि त्याचा तपशील संबंधित अंमलबजावणी करारात दिला जाईल.
लाभ :-
या करारामुळे मानवतेच्या कल्याणासाठी अंतराळ तंत्रज्ञानाचा वापर क्षेत्रात संयुक्त उपक्रम विकसित करता येईल. याचा लाभ देशातील सर्व घटक आणि क्षेत्रांना मिळेल.
पार्श्वभूमी:-
बोलिव्हियन अंतराळ संस्थेने डिसेंबर 2016 मध्ये बोलिव्हियातील भारतीय राजदूताना पत्राद्वारे इस्रो बरोबर अंतराळ सहकार्य स्थापन करण्याची इच्छा व्यक्त केली होती. त्यानुसार इसरोने 5-6 जून 2017 रोजी बोलिव्हियाच्या दोन सदस्यीय प्रतिनिधिमंडळाबरोबर पृथ्वी निरीक्षण आणि उपग्रह संचार क्षेत्रातील संभाव्य सहकार्याबाबत चर्चा केली होती. त्यांनी बंगळुरू येथील इस्रोच्या तांत्रिक सुविधाची पाहणी देखील केली होती. त्यानंतर हा सामंजस्य करार करण्यात आला.
B.Gokhale/S.Kane/P.Malandkar
(Visitor Counter : 293
राष्ट्रपती कार्यालय
भारतीय वन सेवेच्या प्रोबेशनर्सनी घेतली राष्ट्रपती द्रौपदी मुर्मू यांची भेट
निसर्गाने आपल्याला मोठे वरदान दिले आहे, त्यामुळे पर्यावरणाप्रती संवेदनशील आणि जबाबदार असणे हे प्रत्येकाचे कर्तव्य आहे: द्रौपदी मुर्मू
नवी दिल्ली, 21 डिसेंबर 2022
भारतीय वन सेवेच्या प्रोबेशनर्सनी आज राष्ट्रपती भवनात राष्ट्रपती द्रौपदी मुर्मू यांची भेट घेतली.
वने ही पृथ्वीवरील सर्व जीवसृष्टीचा आधार आहेत. वन्यजीवांना अधिवास पुरवण्यापासून त्यांच्या उपजीविकेचे स्त्रोत बनणे, आर्थिक कृतींना चालना देणे ते मोठे कार्बन शोषक म्हणून काम करण्यापर्यंत वनांच्या भूमिकेची व्याप्ती आहे. जगातील अनेक नामशेष होत चाललेल्या, लुप्तप्राय प्रजाती वनांमध्ये निवास करतात. आपल्या देशातील 27 कोटींहून अधिक लोकांच्या उदरनिर्वाहासाठी किरकोळ वनउत्पादने मदत करतात. जंगलांमध्ये औषधी मूल्यही जास्त आहे, अशी माहिती राष्ट्रपतींनी मार्गदर्शन करताना दिली.
भारत जंगलात राहणाऱ्या समुदायांच्या हक्कांवर विशेष लक्ष देत आहे. आदिवासी समुदायांसह वनवासींच्या जंगलांशी असलेल्या सहजीवनाच्या नात्याला आता व्यापक ओळख मिळाली आहे आणि याची सांगड आता आपल्या विकासाच्या निवडींशी घातली गेली आहे. या समुदायांना जैव-विविधतेचे संवर्धन आणि संरक्षण करता यावे यासाठी त्यांना त्यांच्या हक्कांची आणि कर्तव्यांची जाणीव करून देणे ही भारतीय वन सेवा अधिकाऱ्यांची जबाबदारी आहे, असे राष्ट्रपतींनी नमूद केले.
भारतासह जगाच्या विविध भागांमध्ये जंगलात लागणाऱ्या मोठ्या आगींबद्दल आजकाल आपण ऐकतो. केवळ जंगलांचे संरक्षण करणे हे एकच आव्हान आपल्यासमोर नाही तर हवामान बदलाला सामोरे जाण्याचे मोठे आव्हानही आपल्यासमोर आहे, असे त्यांनी सांगितले. आपल्याकडे शहरी वनीकरण, वन जोखीम कमी करणे, डेटा आधारित वन व्यवस्थापन आणि हवामान-स्मार्ट फॉरेस्ट इकॉनॉमी या नवीन तंत्रज्ञान आणि संकल्पना सध्या आपल्याकडे आहेत, असे त्या म्हणाल्या. भारतातील वनसंपदेचे शाश्वत व्यवस्थापन करण्यासाठी नवनवीन पद्धती शोधून काढण्याचे आवाहन राष्ट्रपतींनी भारतीय वन सेवा अधिकार्यांना केले. आर्थिक बाजूवर आणि पर्यावरणावर नकारात्मक परिणाम करणाऱ्या बेकायदेशीर कारवायांपासून जंगलांचे संरक्षण करण्यासाठी वनाधिकाऱ्यांनी प्रभावी भूमिका बजावली पाहिजे, असे आवाहन त्यांनी केले.
देशाच्या सामाजिक, सांस्कृतिक आणि आर्थिक विकासासाठी जंगले आवश्यक आहेत. आपण जंगले जगवली पाहिजेत आणि जंगले उत्तम स्थितीत रहावीत यासाठी निगा राखली पाहिजे. विकासाबरोबरच तग धरून राहणेही आवश्यक आहे. निसर्गाने आपल्याला मोठे वरदान दिले आहे. त्यामुळे पर्यावरणाप्रती संवेदनशील आणि जबाबदार असणे हे प्रत्येकाचे कर्तव्य आहे. भावी पिढ्यांना पुन्हा निर्माण केलेली नैसर्गिक संसाधने आणि शाश्वत परिसंस्था असलेला सुंदर देश द्यायलाच हवा, असे राष्ट्रपतींनी सुचविले.
S.Thakur/P.Jambhekar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 136
राष्ट्रपती कार्यालय
मद्रास विधान परिषदेच्या 100 व्या वर्षानिमित्त उद्या राष्ट्रपतींची उपस्थिती आणि चेन्नई येथे डॉ. कलाइनर एम. करुणानिधी यांच्या तैलचित्राचे त्यांच्या हस्ते अनावरण
मद्रास विधान परिषदेच्या 100 व्या वर्षानिमित्त उद्या  चेन्नई येथे राष्ट्रपती राम नाथ कोविंद प्रमुख पाहुणे म्हणून उपस्थित राहणार आहेत आणि समारंभास संबोधित करणार आहेत. तसेच त्यांचा हस्ते तामिळनाडूचे माजी मुख्यमंत्री डॉ कलाइनर एम. करुणानिधी यांच्या तैलचित्राचे अनावरण करण्यात येणार आहे.
तामिळनाडू मधील त्यांच्या वास्तव्यात , राष्ट्रपती 4 ऑगस्ट रोजी वेलिंग्टन येथील संरक्षण सेवा कर्मचारी महाविद्यालयास भेट देतील आणि 77 स्टाफ कोर्सच्या विद्यार्थ्यांना संबोधित करतील.
पंतप्रधान कार्यालय
सीरियामध्ये भूकंपामुळे झालेल्या जीवितहानीबद्दल पंतप्रधानांनी व्यक्त केला शोक
नवी दिल्ली, 6 फेब्रुवारी 2023
पंतप्रधान नरेंद्र मोदी यांनी सीरिया मध्ये भूकंपामुळे झालेल्या जीवितहानीबद्दल तीव्र दुःख व्यक्त केले आहे. आम्ही सीरियाच्या नागरिकांच्या दुःखात सहभागी आहोत आणि या कठीण परिस्थितीत सर्वतोपरी साहाय्य आणि पाठिंबा देण्यासाठी वचनबद्ध आहोत, असे पंतप्रधानांनी आपल्या संदेशात म्हटले आहे.
पंतप्रधानांनी ट्विट मध्ये म्हटले आहे:
"या विनाशकारी भूकंपामुळे सीरियावरही परिणाम झाला आहे हे जाणून खूप वेदना झाल्या. बळींच्या कुटुंबीयांप्रती मी शोक संवेदना व्यक्त करतो. सीरियाच्या नागरिकांच्या दु:खात आम्ही सहभागी आहोत आणि या कठीण काळात मदत आणि पाठिंबा देण्यासाठी वचनबद्ध आहोत."N.Chitale/B.Sontakke/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
वाणिज्य आणि उदयोग मंत्रालय
स्टार्ट अप इंडिया नवोन्मेष सप्ताहाच्या 5 व्या दिवशी उद्योजकांना पाठबळ देण्यासंदर्भात वेबिनार्स, परिषद, हॅकथॉनचे आयोजन
आज स्टार्ट अप इंडिया नवोन्मेष सप्ताहाच्या 5 व्या दिवशी, भारतातील उद्यमशीलता पूरक परिसंस्था साजरी करण्यासाठी देशभरात विविध कार्यक्रमांचे आयोजन करण्यात आले होते.
एर्नाकुलम स्थित भारतीय माहिती तंत्रज्ञान आणि व्यवस्थापन संस्थेने केरळ रोबो अजिंक्यपद स्पर्धेचे आयोजन केले होते. या कार्यक्रमात केरळमधील 50 हून अधिक शाळांमधील विद्यार्थ्यांसाठी राज्यस्तरीय स्पर्धेचा समावेश होता. अंतराळ, रोबोटिक्स, कोडिंग सारख्या गतिशील संकल्पनेशी संबंधित रोबो युद्ध, हॅकेथॉन आणि अन्य विविध स्पर्धांमध्ये सहभागी होण्याची संधी विद्यार्थ्यांना देण्यात आली.
स्टार्टअप इंडियाने रिस्पॉन्सिबल इन्व्हेस्टिंग मेकॅनिझमवर वेबिनारचे आयोजन केले होते. जबाबदार गुंतवणुक यंत्रणा आणि विद्यमान आणि होतकरू उद्योजकांना सहाय्य करण्याबाबतच्या धोरणांवर वेबिनारमध्ये भर देण्यात आला.
वेबिनार येथे पाहता येईल: https://www.youtube.com/watch?v=aAIOqmn953U
नोएडा येथील कुराटिव्हज टेक्नॉलॉजीज अँड कन्सल्टेशन सर्व्हिस प्रायव्हेट लिमिटेडने राष्ट्रीय स्टार्टअप दिन साजरा करण्यासाठी स्टार्टअप्ससाठी एक परिषद आयोजित केली होती. या कार्यक्रमात 'स्टार्टअपसाठी विक्री/वाढीची माहिती उलगडून सांगणे ' आणि 'स्टार्टअप्समध्ये गुंतवणूकदार कसे आणायचे' आणि गुंतवणूकदारांच्या अपेक्षा या विषयावर दोन तज्ञ पॅनेल चर्चांचा समावेश होता. प्रत्यक्ष कार्यक्रमात स्टार्टअपचे संस्थापक, विद्यार्थी आणि युवा नवोन्मेषक मोठ्या संख्येने सहभागी झाले होते.
आयआयएम उदयपूर इनक्युबेशन सेंटरने टीआयई उदयपूर आणि सक्षम यांच्या सहकार्याने त्यांच्या केंद्रात राष्ट्रीय स्टार्टअप दिन उत्साहात साजरा केला. त्यांच्या कार्यक्रम पत्रिकेमध्ये विशेष पॅनेल चर्चा आणि त्यानंतर काही निवडक मान्यताप्राप्त स्टार्टअप्सना सन्मानित करण्यासाठी ज्ञान सत्र आणि सत्कार समारंभाचा समावेश होता.
मुंबईच्या वीरमाता जिजाबाई टेक्नॉलॉजिकल इन्स्टिट्यूट-टेक्नॉलॉजी बिझनेस इन्क्युबेटरने विद्यार्थी, संस्थापक आणि स्टार्टअप उत्साही लोकांसाठी उद्योजकता या विषयावर शताब्दी हॅकेथॉनचे आयोजन केले होते. त्याशिवाय, केंद्रावर ‘कल्पना आणि नवोन्मेष स्पर्धा’ आयोजित करण्यात आली होती आणि विजेत्यांना आकर्षक रोख पारितोषिके देण्यात आली.
पुण्यातील 'आयडियाज टू इम्पॅक्ट्स इनोव्हेशन्स प्रायव्हेट लिमिटेडने' आज राज्यस्तरीय परिषदेचे आयोजन केले होते. या कार्यक्रमात 400 हून अधिक नोंदणीकृत स्टार्टअप्स आणि 30+ गुंतवणूकदार सहभागी झाले होते. कार्यक्रमाची सुरुवात तज्ज्ञांच्या मुख्य भाषणाने झाली, त्यानंतर पुण्यातील गुंतवणूकदारांनी ‘स्टार्टअप एक्झिट अँड फंडरेझिंग’ आणि ‘इन्व्हेस्टमेंट लँडस्केप इन इंडिया’ या विषयावर दोन पॅनेल चर्चा आयोजित केल्या होत्या.
आरोग्य आणि कुटुंब कल्याण मंत्रालय
केंद्रीय आरोग्य राज्यमंत्री डॉ भारती पवार यांच्या अध्यक्षतेखाली, नवी दिल्लीत एम्सचा 67 वा स्थापना दिवस कार्यक्रम साजरा
भारताच्या आरोग्य व्यवस्थेने, केवळ आजारांचे निदान आणि व्यवस्थापन सुविधांमध्येच कार्यक्षमता वाढवलेली नाही, तर मृत्यूदर कमी करणे आणि रुग्ण बरे होण्याचा दर वाढवण्यातही यश संपादन केले आहे- डॉ भारती पवार
“भारतातील आरोग्य चिकित्सा व्यवस्थेने केवळ आजारांचे निदान आणि व्यवस्थापन सुविधा पुरवण्यात उत्तम कार्यक्षमता मिळवलेली नाही, तर, मृत्यूदर कमी करणे आणि आजार बरे करण्याचे प्रमाण वाढवण्याचे यशही संपादन केले आहे,” असे गौरवोद्गार, आरोग्य आणि कुटुंब कल्याण राज्यमंत्री डॉ भारती पवार यांनी काढले आहेत. नवी दिल्लीच्या एम्स अर्थात अखिल भारतीय आयुर्विज्ञान संस्थेच्या, 67 व्या स्थापना दिनाच्या कार्यक्रमात त्या आज बोलत होत्या.
संशोधन क्षेत्रात, एम्सचा देशातल्या 10 प्रमुख शैक्षणिक संस्थांमध्ये समावेश होत असल्याबद्दल त्यांनी आनंद व्यक्त केला. रुग्णांची शुश्रूषा करण्या सोबतच, संशोधन करण्याची सुविधा असणारी एम्स ही एकमेव संस्था आहे, असेही भारती पवार पुढे म्हणाल्या. राष्ट्रीय क्रमवारी आराखडा संस्था- एनआयआरएफ ह्या शिक्षण मंत्रालयाच्या वैद्यकीय संस्थांच्या क्रमवारीत, एम्स गेली पाच वर्षे सातत्याने पहिल्या क्रमांकावर आहे, ही देखील ह्या संस्थेसाठी अभिमानाची बाब आहे,असे पवार म्हणाल्या, हेच स्थान संस्थेने भविष्यातही कायम राखावे असे त्यांनी सांगितले. “यशस्वी होणे, हा प्रवास आहे, ते साध्य नाही. आपल्याला पुढेही संस्थेचा हाच दर्जा कायम राखण्यासाठीच नव्हे, तर यशाची नवनवी उद्दिष्टे ठेवून ती गाठण्यासाठी परिश्रम घ्यावे लागणार आहेत,” असे त्या म्हणाल्या.
“मजबूत आणि सुदृढ भारताची उभारणी करण्यासाठी,नवी दिल्ली एम्सने आपल्या अनुभव आणि बुद्धीसंपदेच्या बळावर, इतर सर्व उत्कृष्टता संस्थांचे नेतृत्व करावे,” असे आवाहन त्यांनी केले.
“जेव्हा आपण सर्वांगीण आरोग्याचा उपलब्धतेच्या सर्वसमावेशकतेचा विचार करतो, तेव्हा आपण त्यात तीन घटकांचा समावेश करतो. पहिले, आधुनिक वैद्यकीय शास्त्राशी संबंधित पायाभूत सुविधा आणि मनुष्यबळाचा विस्तार, दुसरे, पारंपरिक भारतीय चिकित्सा पद्धतीत संशोधन करण्यास प्रोत्साहन आणि आरोग्य सुविधांमध्ये त्यांचा समावेश, आणि तिसरे, आधुनिक आणि प्रगत तंत्रज्ञानाच्या मदतीने प्रत्येक व्यक्तीला, देशातल्या सर्व भागात, उत्तम आणि परवडणाऱ्या आरोग्य सुविधा पुरवणे,” असे त्या म्हणाल्या.
“पंतप्रधान नरेंद्र मोदी यांच्या सक्षम नेतृत्वाखाली विशेष, अत्याधुनिक आरोग्यसेवेला प्राधान्य देताना प्रतिबंधात्मक काळजीवर भर देऊन सर्वसमावेशकपणे काम करण्याचे केंद्र सरकारचे प्रयत्न सुरु आहेत. त्याशिवाय, गरिबांच्या उपचारांचा खर्च कमी करणे आणि त्याच वेळी डॉक्टरांची संख्या झपाट्याने वाढवणे यासाठी प्रयत्न केले जात आहेत,” असे त्या पुढे म्हणाल्या.
डॉ. भारती प्रवीण पवार यांनी एम्स इथे “एम्स आज आणि 2047 साठीची दूरदृष्टी” या विषयावर आयोजित प्रदर्शनाला भेट दिली. कर्मचाऱ्यांच्या उत्कृष्ट योगदानाबद्दल त्यांनी त्यांना पुरस्कारही दिला.
एम्स नवी दिल्लीचे संचालक डॉ. एम. श्रीनिवास आणि प्राध्यापक यावेळी उपस्थित होते.
पंतप्रधान कार्यालय
शिवगिरी मठाचे माजी प्रमुख स्वामी प्रकाशनंदजी यांच्या निधनाबद्दल पंतप्रधानांनी शोक व्यक्त केला
नवी दिल्ली, 7 जुलै 2021
पंतप्रधान नरेंद्र मोदी यांनी शिवगिरी मठाचे माजी प्रमुख स्वामी प्रकाशनंदजी यांच्या निधनाबद्दल तीव्र शोक व्यक्त केला आहे.
एका ट्वीटमध्ये पंतप्रधान म्हणाले, "स्वामी प्रकाशनंदजी ज्ञान आणि अध्यात्माचा दीपस्तंभ होते. त्यांच्या नि: स्वार्थ सेवांनी गोरगरीब लोकांना सक्षम बनवले. श्री नारायण गुरू यांचे उदात्त विचार लोकप्रिय करण्यासाठी त्यांनी पुढाकार घेतला. त्यांच्या निधनाने दुःख झाले आहे. ओम शांती."Jaydevi PS/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
महिला आणि बालविकास मंत्रालय
क्षमताबांधणी आणि संवेदनाजागृती या विषयावर आधारित माध्यम कार्यशाळेचे राष्ट्रीय महिला आयोगाकडून आयोजन
नवी दिल्ली, 18 मे 2022
राष्ट्रीय महिला आयोगाने 'प्रसारमाध्यमांत कार्यरत व्यक्तींसाठी क्षमताबांधणी आणि संवेदनाजागृती' या विषयावर आधारित कार्यशाळेचे आयोजन केले. स्रियांशी संबंधित प्रश्नांकडे माध्यमांचे लक्ष वेधून घेण्यासाठी आणि प्रसारमाध्यमांत स्रियांचे योग्य चित्रण व्हावे यावर भर देणे हा या कार्यशाळेचा उद्देश होता. राष्ट्रीय महिला आयोगाच्या अध्यक्ष रेखा शर्मा आणि इंडिया टीव्हीचे अध्यक्ष तथा मुख्य संपादक रजत शर्मा यावेळी उपस्थित होते.
विविध विचार आणि दृष्टिकोन यांचे आकलन होण्यासाठी आयोगाने प्रसारमाध्यमांच्या विविध क्षेत्रांतील तज्ज्ञांना निमंत्रित केले होते. या कार्यशाळेतील खुल्या चर्चासत्रात निरनिराळ्या संस्थांतील प्रसारमाध्यम व्यावसायिक व्यक्तींनी अनुभवकथन केले.
प्रसारमाध्यमांत गुणात्मक प्रगती होण्याची तसेच वृत्तांकन करताना अधिक संवेदनशील दृष्टिकोन बाळगण्याची गरज आयोगाच्या अध्यक्षा रेखा शर्मा यांनी व्यक्त केली. तसेच या क्षेत्रात स्रिया व पुरुष यांना समान प्रतिनिधित्व मिळणे आवश्यक आहे, असेही त्या म्हणाल्या. वृत्तांकन करताना महिला पत्रकारांना येणाऱ्या अडचणी त्यांनी विशद केल्या आणि प्रसारमाध्यमांमध्ये व्यवस्थापकीय पदांवर अधिक स्रिया आल्या पाहिजेत अशी अपेक्षाही त्यांनी व्यक्त केली.
विशेष अतिथी रजत शर्मा यांनी माध्यमांतील स्रियांचे कौतुक केले. "समाजाची मानसिकता नकारात्मक असूनही देशातील स्रिया पत्रकारितेतच नव्हे तर अनेकविध क्षेत्रांत यशाची नवनवी शिखरे गाठत आहेत", असे प्रशंसोद्गार त्यांनी काढले. तसेच समाजाची मानसिकता बदलण्याची गरज व्यक्त करत, यासाठी प्रसारमाध्यमे महत्त्वाची भूमिका बजावत असल्याचेही ते म्हणाले.
'माध्यम प्रचलन आणि आशय यांबाबतीत माध्यमांसाठीचे लिंगभाव-संवेदनशील निदर्शक', 'माध्यमांत कार्यरत स्रियांसमोरील आव्हाने' आणि 'स्री सक्षमीकरणात माध्यमांची भूमिका' अशा तीन तांत्रिक सत्रांमध्ये ही कार्यशाळा घेण्यात आली. स्रियांच्या प्रश्नांना समर्पित मंचांची संख्या वाढविण्यासाठी, स्री सक्षमीकरणाच्या व स्रियांच्या नेतृत्वाच्या यशोगाथा अधिक प्रमाणात दाखविण्यासाठी माध्यमांतील भागधारकांना प्रोत्साहन देणे, हा या कार्यशाळेचा उद्देश होता. तसेच स्रियांचे हक्क आणि त्यांचे उल्लंघन होत असल्यास स्रियांना उपलब्ध असणारे मार्ग/ उपाय याविषयी सर्वसामान्य जनतेला माहिती देणारे कार्यक्रम आयोजित करण्यासाठी त्यांना प्रोत्साहन देणे, हेही या कार्यशाळेचे उद्दिष्ट होते.
S.Kane/J.Waishampayan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 121
दूरसंचार आणि माहिती तंत्रज्ञान मंत्रालय
एनटीआयपीआरआयटी चे इस्त्रो आणि दूरसंवाद क्षेत्रासोबत संयुक्तपणे “NavIC- दूरसंवाद उद्योगांसाठीच्या संधी” या विषयावर वेबिनार
नवी दिल्ली, 28 एप्रिल 2021
एनटीआयपीआरआयटी-धोरण संशोधन, नवोन्मेष आणि प्रशिक्षण विषयक राष्ट्रीय दूरसंवाद संस्था ह्या केंद्र सरकारच्या दूरसंवाद विभागाच्या अखत्यारीतील सर्वोच्च प्रशिक्षण संस्थेने 28 एप्रिल 2021 रोजी “NavIC- दूरसंवाद उद्योगांसाठीच्या संधी” या विषयावर वेबिनार आयोजित केले होते. इस्त्रो आणि दूरसंचार उद्योगांच्या सहकार्याने हे वेबिनार आयोजित करण्यात आले होते.
यावेळी इस्त्रोचे वैज्ञानिक सचिव, आर उमामहेश्वरन यांनी यावेळी NaviC  प्रणाली विषयीची माहिती सांगितली आणि इतर दिशादर्शक प्रणालींच्या तुलनेत या प्रणालीची अचूकता अधिक असल्याचेही त्यांनी सांगितले.
केंद्रीय दूरसंवाद सचिव अंशू प्रकाश यांनी या वेबिनारचे उद्घाटन करतांना तंत्रज्ञानाचा वापर अॅपसाठी करून, तंत्रज्ञानाचे अधिकाधिक लाभ समाजापर्यंत पोचवण्याचे महत्त्व यावेळी सांगितले. NaviC  प्रणाली भारतातल्या सर्व मोबाईल फोन्स मध्ये अनिवार्य केली जावी, या उमामहेश्वरन यांच्या मताला त्यांनी दुजोरा दिला. सध्याच्या कोविड काळात ऑक्सिजन टँकर्स आणि इतर महत्वाच्या वस्तूंच्या पुरवठ्याचा माग घेण्यासाठी देखील ही प्रणाली उपयुक्त ठरेल, असे त्यांनी सांगितले.
NaviC विषयी माहिती:
NavIC ही एक इस्त्रोने स्थापन केलेली आणि इस्त्रोद्वारे चालवली जाणारी स्वायत्त प्रादेशिक उपग्रह दिशादर्शक प्रणाली आहे. या प्रणालीअंतर्गत भारत आणि भारतीय उपखंड परिसरातील 1,500 किमीचा परीघ येतो. ही प्रणाली आपल्या लोकेशनविषयी 20 एम पेक्षा अधिक अचूक माहिती देण्यास तसेच वेळेविषयी 50 ns  अचूक आहे.
नाविक प्रणालीवर आधारित अॅप्स अनेक क्षेत्रात वापरली जातात. यात वाहतूक , नकाशा दर्शवणारी अॅप्स, वेळ दर्शवणारी अॅप्स इत्यादी. आज अनेक मोबाईल कंपन्या देखील या प्रणालीचा वापर करतात. शाओमीचे रेडमी नोट- 9 चे मोबाईल फोन्स, रियल मी चे 6 सिरीजचे फोन आणि वन प्लस नॉर्ड या मोबाईल फोन्स मध्ये NavlC च्या मदतीने दिशादर्शन केले जाते.
NavlC ही भारतात विकसित झालेली दिशादर्शक प्रणाली असून, तिचे संपूर्ण नियंत्रणही भारतातच आहे. त्यामुळे सध्याच्या स्थितीत ही प्रणाली सेवा रद्द केली किंवा नाकारली जाण्याची कुठलीही भीती नाही.
M.Chopade/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 148
माहिती आणि प्रसारण मंत्रालय
समाजाला परत देण्याची संस्कृती मिळवण्यापेक्षा जास्त आनंद देते : प्रकाश जावडेकर
मुंबई, 23 जानेवारी 2021
समाजाला परत देण्याची संस्कृती ही मिळवण्याच्या संस्कृती पेक्षा जास्त आनंद देते, असे केंद्रीय पर्यावरण, वन आणि हवामान बदल, माहिती व प्रसारण, आणि अवजड उद्योग व सार्वजनिक उद्योग मंत्री प्रकाश जावडेकर म्हणाले. ते कॅम्प एज्युकेशन सोसायटीच्या डॉ. सायरस पूनावाला हायस्कूल व ज्युनियर कॉलेज तसेच डॉ. सायरस पूनावाला कौशल विकास केंद्राचे  नामकरण करताना बोलत होते.
मंत्री पुढे म्हणाले की कॅम्प एज्युकेशन सोसायटीला 136 वर्षांची गौरवशाली परंपरा आहे आणि या संस्थेला सतरा वर्षांसाठी प्रल्हाद अत्रे यांचे नेतृत्व लाभले.
प्रकाश जावडेकर यांनी यावेळी पूनावाला ग्रुपच्या दातृत्वाचा गौरव केला आणि उद्योग जगताने समाजाला परतफेड शक्य व्हावी म्हणून खूप उत्पन्न मिळवत राहिले पाहिजे असे मत व्यक्त केले.
कोरोना लस उत्पादनामध्ये उल्लेखनीय कार्य करत असलेल्या सिरम इन्स्टिट्यूटचा गौरव करताना मंत्री म्हणाले की एका जबाबदार नेतृत्त्वाच्या अनुषंगाने भारत हा मालदीव, भूतान, बांगलादेश, ब्राझील अशा बारा देशांना कोरोना लस पुरवत आहे व निर्णय झाल्यानंतर इतर देशांना देखील भारत कोरोना लस पुरवेल.
हे आदरणीय पंतप्रधानांच्या आत्मनिर्भर भारताच्या उद्दिष्टाप्रती टाकलेले एक महत्त्वाचे पाऊल आहे असे मत केंद्रीय मंत्र्यांनी यावेळी व्यक्त केले. यावेळी, केंद्रीय शिक्षण मंत्री असताना सुरु केलेल्या हॅकेथॉनची यावेळी मंत्र्यांनी आठवण केली तसेच संशोधन संस्था आणि विद्यापीठांची सांगड घालण्यासाठी केलेल्या प्रयत्नांचा देखील त्यांनी उल्लेख केला
शिक्षण संस्थेला मदतीचा चेक दिल्यानंतर डॉक्टर सायरस पूनावाला म्हणाले की कॅम्प एज्युकेशन सोसायटीशी असलेल्या संबंधांबाबत ते आनंदी आहेत आणि आणि शिक्षण क्षेत्रामध्ये करत असलेल्या मदतीचा त्यांना अभिमान आहे कारण ते एका मजबूत भविष्याचा पाया आहे. भविष्यामध्ये शिक्षण क्षेत्राशी आणखी जोडले जाण्याची अपेक्षा श्री पूनावाला यांनी यावेळी व्यक्त केली.
त्याअगोदर मंत्र्यांनी डॉ. सायरस पुनावाला स्किल डेव्हलपमेंट सेंटरमधील सुविधांचा आढावा घेतला.R.Tidke/M.Chopade/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 97
उपराष्ट्रपती कार्यालय
उपराष्ट्रपतींच्या हस्ते ‘पंडित दीनदयाल उपाध्याय- जीवन दर्शन और समसामायिकता” ह्या पुस्तकाचे प्रकाशन
उपराष्ट्रपती जगदीप धनखड यांच्या हस्ते आज नवी दिल्लीत "पं. दीनदयाल उपाध्याय - जीवन दर्शन और समसामायिकता"  या पुस्तकाचे प्रकाशन करण्यात आले. यावेळी त्यांनी आजच्या काळात पं दीनदयाल उपाध्याय यांच्या विचारांचे महत्त्व अधोरेखित केले.
"शिक्षित माणूस समाजाची अधिक उत्तम सेवा करु शकतो, या अर्थाने शिक्षण ही सामाजिक गुंतवणूकच आहे," हे पं दीनदयाल यांचे विचार उद्धृत करत याच विचारातून नवीन राष्ट्रीय शैक्षणिक धोरण - 2020 चा मसुदा तयार करण्यात आला आहे, असे उपराष्ट्रपती म्हणाले. "जर भारताला पूर्वीचे वैभव पुन्हा मिळवायचे असेल, तर आपल्याला जीडीपी आणि अर्थशास्त्राच्या पलीकडे जावे लागेल आणि पं दीनदयाल उपाध्यायजी यांच्या विचारांनुसार मानवी विकासाचा सर्वांगीण दृष्टिकोन अंगीकारावा लागेल,” असे धनखड यांनी सांगितले.
केंद्रीय संरक्षण मंत्री राजनाथ सिंह, माजी केंद्रीय मंत्री डॉ मुरली मनोहर जोशी, पुस्तकाचे मुख्य संपादक डॉ बजरंग लाल गुप्ता, प्रकाशक  प्रशांत जैन, सहसंपादक, डॉ अमित राय जैन, महाराजा अग्रसेन इन्स्टिट्यूट ऑफ टेक्नॉलॉजीचे संस्थापक-संचालक डॉ नंद किशोर गर्ग आणि इतर मान्यवर या कार्यक्रमाला उपस्थित होते.
आरोग्य आणि कुटुंब कल्याण मंत्रालय
राज्ये आणि केंद्रशासित प्रदेशांमधील कोविड - 19 प्रतिबंधक लसीच्या मात्रांच्या उपलब्धते विषयी अद्ययावत माहिती
कोविड प्रतिबंधक लसीच्या 171 कोटी 67 लाखाहून अधिक मात्रा राज्ये आणि केंद्रशासित प्रदेशांना पुरविण्यात आल्या
राज्ये आणि केंद्रशासित प्रदेश सरकारे यांच्याकडे न वापरलेल्या 11 कोटी 73 लाखाहून अधिक मात्रा अजूनही शिल्लक आणि पुढील काळातील वापरासाठी उपलब्ध
संपूर्ण देशभरात कोविड-19 प्रतिबंधक लसीकरण मोहिमेचा वेग आणि व्याप्ती वाढविणे यासाठी केंद्र सरकार वचनबद्ध आहे. 16 जानेवारी 2021 रोजी देशव्यापी कोविड प्रतिबंधक लसीकरण मोहीम सुरु करण्यात आली. या लसीकरण मोहिमेच्या सार्वत्रिकीकरणाचा नवा टप्पा देशात 21 जून 2021 पासून सुरु झाला. लसीच्या अधिक मात्रा उपलब्ध करून देणे, राज्ये आणि केंद्रशासित प्रदेशांना लसीकरणाचे उत्तम नियोजन करता यावे यासाठी त्यांच्याकरिता उपलब्ध होणार असलेल्या लसीच्या मात्रांची आगाऊ स्वरुपात माहिती पुरविणे आणि लस पुरवठा साखळीचे सुरळीत मार्गीकरण करणे या उपक्रमांच्या माध्यमातून लसीकरण मोहिमेचा वेग वाढविण्यात येत आहे.
राष्ट्रव्यापी लसीकरण मोहिमेचा एक भाग म्हणून, केंद्र सरकार, सर्व राज्ये आणि केंद्रशासित प्रदेशांना कोविड प्रतिबंधक लसीचा मोफत पुरवठा करून त्यांना मदत करत आहे. कोविड-19 प्रतिबंधक लसीकरण मोहिमेच्या सार्वत्रिकीकरणाच्या या नव्या टप्प्यात, देशातील लस निर्मात्यांनी उत्पादित केलेल्या लसीच्या एकूण साठ्यापैकी 75% साठ्याची खरेदी करून केंद्र सरकार सर्व राज्ये आणि केंद्रशासित प्रदेशांना लसीचा  पुरवठा करत आहे.
|
|
VACCINE DOSES
|
|

|
|
SUPPLIED
|
|
1,71,67,66,220
|
|
BALANCE AVAILABLE
|
|
11,73,17,451
भारत सरकारने आतापर्यंत खरेदी केलेल्या मात्रांचा मोफत पुरवठा आणि राज्यांनी केलेली लसीची थेट खरेदी यांच्या माध्यमातून राज्ये आणि केंद्रशासित प्रदेशांना एकूण 171 कोटी 67 लाखहून अधिक  मात्रांचा पुरवठा करण्यात आला आहे.
राज्ये आणि केंद्रशासित प्रदेश सरकारांकडे कोविड प्रतिबंधक लसीच्या न वापरलेल्या अशा 11 कोटी 73 लाखाहून अधिक  मात्रा आगामी काळात लसीकरण करण्यासाठी अजूनही शिल्लक आहेत.
नागरी उड्डाण मंत्रालय
एनसीआरटीसीला ड्रोनच्या वापरासाठी परवानगी
नवी दिल्ली, 16 ऑक्टोबर 2020
नागरी हवाई वाहतूक मंत्रालय आणि नागरी हवाई वाहतूक महासंचालनालयाने एनसीआरटीसी, राष्ट्रीय राजधानी क्षेत्र वाहतूक महामंडळाला रीमोटली पायलटेड एअरक्राफ्ट सिस्टीम, आरपीएएस तैनात करण्यासाठी सशर्त सूट दिली आहे. दिल्ली- मेरठ रिजनल रेपिड ट्रान्झीट सिस्टम, आरआरटीएस साठी वेब आधारित जीआयएस मंचाच्या मॅपिंग आणि अंमलबजावणीसाठी डाटा प्राप्त करण्यासाठी ही यंत्रणा उपयोगात आणली जाणार आहे.
या परवानगीमुळे एनसीआरटीसीला प्रभावी हवाई देखरेख आणि प्रकल्प आखणीसाठी मदत होणार असल्याचे नागरी हवाई वाहतूक मंत्रालयाचे सह सचिव अंबर दुबे यांनी म्हटले आहे.
31 डिसेंबर 2020 किंवा डिजिटल स्काय प्लॅटफॉर्म पूर्णपणे कार्यान्वित होईपर्यंत यापैकी जे आधी होईल तोपर्यंत ही सशर्त सूट लागू राहील.
यासाठीच्या अटी आणि निर्बंध याप्रमाणे आहेत-
- सीएआर विभाग 3 शृंखला X भाग I, च्या संबंधित तरतुदीतून एनसीआरटीसीला दिलेली ही सूट हवाई वाहतूक मंत्रालयाच्या विमान नियमावली 1937 च्या नियम 15 ए मधल्या सवलतीच्या अधीन आहे.
- एनसीआरटीसी, नवी दिल्ली स्थानिक प्रशासन, संरक्षण मंत्रालय, गृह मंत्रालय, भारतीय विमान प्राधिकरण यांच्याकडून आरपीएएस कार्यान्वयन सुरु करण्यापूर्वी आवश्यक परवानग्या घेईल.
- एनसीआरटीसी, जारी करण्यात आलेल्या वैध ड्रोन स्वीकृती क्रमांकासह  केवळ केंद्र सरकारला माहिती दिलेली आरपीएएस सुरु करेल.
- डीजीसीए च्या उड्डाण मानक महासंचालनालयाला मानक संचालन पद्धतीची प्रत दिल्यानंतर आणि कार्याची व्याप्ती एनसीआरटीसी सादर करेल.त्यानंतरच आरपीएएस सुरु करता येईल.
- हवाई छायाचित्रणासाठी आवश्यक परवानगी एनसीआरटीसी घेईल.
- आरपीएएस चे काम सूर्योदय ते सूर्यास्त या काळातच मर्यादित राहील.
- आरपीएएस सुयोग्य स्थिती असल्याची खातरजमा एनसीआरटीसी करेल.
- साधनाशी संपर्क झाल्यामुळे एखाद्या व्यक्तीला शारीरिक इजा पोहोचल्यास एनसीआरटीसी, नवी दिल्ली त्यासाठीच्या वैद्यकीय- कायदे विषयक बाबींसाठी जबाबदार राहील.
- अपघाताने तिसऱ्याच पक्षाला नुकसान पोहोचल्यास एनसीआरटीसी कडे त्यासाठी पुरेसे विमा कवच राहील.
- आरपीएचा वापर करताना कोणतेही घातक साहित्य वाहून नेले जात नाही याची खातरजमा एनसीआरटीसी करेल.
- सार्वजनिक मालमत्ता आणि लोक यांची सुरक्षितता आणि गोपनीयता एनसीआरटीसी सुनिश्चित करेल. यासंदर्भात काही घटना घडल्यास डीजीसीए जबाबदार राहणार नाही.
- सीएआर विभाग 3 शृंखला X भाग I, च्या परिच्छेद 13.1 मध्ये नमूद केलेल्या उड्डाण प्रतिबंधित क्षेत्रात एनसीआरटीसी, सबंधित मंत्रालयाच्या परवानगीविना आरपीएएस चा उपयोग करणार नाही.
- सीएआर च्या तरतुदीनुसार विमानतळा नजीकच्या भागात आरपीएएस काम करू शकणार नाही. या क्षेत्रात काम करायचे असल्यास भारतीय विमानतळ प्राधिकरणाकडून पूर्व परवानगी आवश्यक राहील.
- केवळ प्रशिक्षित आणि अनुभवी व्यक्तीच आरपीएएस हाताळेल याची सुनिश्चिती एनसीआरटीसी करेल.
सार्वजनिक नोटीससाठी लिंकB.Gokhale/N.Chitale/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 116